section_heading: Opis
paragraph_text: Ima izduženo tijelo, bočno blago spljošteno. Naraste do 70.0 cm duljine i do 2 kg težine. Glava mu je blago izdužena s izduženom donjom čeljusti. Oči su mu velike, a unutar usta ima sitne zube koji se mogu naći na čeljustima, jeziku i nepcu. Ima tamniju bočnu prugu i dugačke prsne peraje. Repna peraja je izrazito račvasta. Bočno od repa ima nazubljen i tvrd dio, specifičan za svoju vrstu. Modrozelene je boje koja prema trbuhu prelazi u bijelosrebrnkastu. Na vrhu stražnjeg oboda škržnog poklopca ima crnu mrlju.